Shanxia

Elaf Shanxia („utaf se Belem Vesüdik“) äbinom dinosaur famüla: Ankylosauridae, kel älifon dü löpa-Kretat. Fösils onik pätüvons in provin Tsyinänik: Shanxi, ma dinosaur at pänemon. Stabü lunot tefädik boma: femur leigodü boms votik, mögos, das dinosaur at älabon lunoti metas za 3,6.

Pat veütikün ela Shanxia, sekü kel difon de elafs Ankylosauridae votik, äbinons hons killienafomik ona, kels ästäänikons pödio se boms su flans bofik pödadil krana onik, gulü grads 145. Fom mu patik honas at kanon ye votikön ma nim alik, e vestigans anik (soäs hiel Sullivan in yeged oka yela 1999) kredons, das el Shanxia binon nomen dubium, ba röletaf elafa Tianzhenosaurus.

 Literat 
 Barrett, P. M., You, H., Upchurch, P. e Burton, A. C. 1998. A new ankylosaurian dinosaur (Ornithiscia: Ankylosauria) from the Upper Cretaceous of Shanxi Province, People's Republic of China. Journal of Vertrebrate Paleontology toum: 18(2), pads: 376-384.
 Sullivan, R. M. 1999. Nodocephalosaurus kirtlandensis, gen. et sp. nov., a new ankylosaurid dinosaur (Ornithischia: Ankylosauria) from the Upper Cretaceous Kirkland Formation (Upper Campanian), San Juan Basin, New Mexico. Journal of Vertbrate Paleontology toum: 19(1), pads: 126-139.
 Upchurch, P. e Barrett, P. M. 2000. The taxonomic status of Shanxia tianzhenensis (Ornithischia, Ankylosauridae): a response to Sullivan (1999). Journal of Vertebrate Paleontology toum: 20, pads: 216-217.

 Yüms plödik 
In Linglänapük:
 Bespik brefik ela Shanxia se bevüresodatopäd: DOL Omnipedia.
 Nüns dö el Shanxia se bevüresodatopäd: The Dinosaur Encyclopaedia (DinoRuss).
 Nüns dö el Shanxia se bevüresodatopäd: DinoData (nunädam binon zesüdik, ab glatik).

Klad:Dinosaurs
Klad:Fösils